## **Ülevaade tegevustest siseauditi korraldamisel ja sisekontrollisüsteemist**

Viljandi Linnavalitsuse sisekontrollisüsteem hõlmab endas organisatsiooni juhtkonna poolt korraldatud ja struktuuriüksuste ja hallatavate asutuste juhtide poolt järgitud sisekontrolli komponentide ning protsesside tõhusat, säästlikku ja mõjusat toimimist, mis omakorda loob organisatsiooni kultuuri terviku tagamaks talle seadustega pandud eesmärkide täitmise.

Viljandi Linnapea kinnitatud 2020. aasta tööplaani järgi sisekontrolör analüüsis ja andis hinnangu aruandeaastal Viljandi Linnavalitsuse ja linnavolikogu komisjonide poolt tegevus- ja projektitoetuste eraldamisele ja selle eesmärgipärasele kasutamisele.

2020 aastal kontrollis sisekontrolör konsulteeriva ja kindlustandva töövõtuna Sihtasutuses Viljandimaa Hoolekandekeskus töötajate rahulolu ja asutuse juhtimist.

Kõigi auditite ja kindlustandvate kontrollitoimingute käigus annab sisekontrolör hinnangu ka valdkondade protsesside sisekontrollisüsteemi nõuetele vastavusele.

Covid-19 pandeemia levikust tingitud üleriigiline liikumispiirang ja isolatsioonis viibimise kohustus on mõnel määral aruandeaastal pärssinud auditite ja kindlustandvate töövõttude käigus kontrollitoimingute läbiviimist. Koroonaviiruse kestus 2021. aastal avaldab negatiivset mõju auditite planeerimisele.

Iga aasta alguses annab sisekontrolör ülevaate Viljandi Linnavolikogu revisjonikomisjonile eelmiste aastate läbiviidud auditite tulemustest, sisekontrollisüsteemi tõhususest ja tehtud ettepankute rakendamistest.

Viljandi Linnavalitsuse sisekontrollisüsteemi tõhusus on tagatud kestvate tegevustega:

* põhitegevused on reguleeritud, toimub regulatsioonide seire ja täiendamine;
* raamatupidamise ja dokumendihalduse tarkvarasüsteemide pidev täiendamine, kaasajastamine;
* turvaline infosüsteem on kättesaadav ainult selleks volitatud isikutele;
* rakendatakse ISKE meetmeid;
* on korraldatud läbipaistev ja võrdse kohtlemise printsiipi tagav hangete läbiviimine;
* linnavara on loetud ning arvestatud tema õiglases väärtuses;
* järelevalve eelarve täitmise üle.